**ΚΕΦΑΛΑΙΟ Ε’: Η ΗΓΕΜΟΝΙΑ της ΑΘΗΝΑΣ (479-431 π.Χ.)**

**1. Η ΣΥΜΜΑΧΙΑ ΤΗΣ ΔΗΛΟΥ-Η ΣΥΜΜΑΧΙΑ ΟΡΓΑΝΟ ΤΗΣ ΑΘΗΝΑΪΚΗΣ ΗΓΕΜΟΝΙΑΣ.**

**Α. Η οργάνωση της Συμμαχίας.**

* Οι πόλεις του Αιγαίου φοβούμενες επιστροφή των Περσών αναζητούν στήριγμα και στρέφονται στη Σπάρτη.
* Μετά την άρνηση της Σπάρτης, συνάπτουν συμμαχία με την Αθήνα, με έδρα τη Δήλο ( Συμμαχία της Δήλου-478π.Χ.) .
* Όργανο της συμμαχίας είναι το ετήσιο συνέδριο της Δήλου (μια ψήφος ανά πόλη).
* Κάθε πόλη συνεισφέρει πλοία και στρατό ή φόρους.
* Τα χρήματα που φυλάσσονται στη Δήλο τα διαχειρίζονται οι «Ελληνοταμίαι», δέκα Αθηναίοι.
* Η Αθήνα είχε ηγετικό ρόλο, αλλά οι πόλεις διατηρούσαν την αυτονομία τους.

**Β. Ο Κίμωνας ενδυναμώνει τη Συμμαχία**

* Ο Κίμωνας, ηγέτης του αριστοκρατικού κόμματος, από το 471 π.Χ. επιβάλλεται και εφαρμόζει το δικό του πολιτικό σχέδιο, που προέβλεπε:

α. Διεύρυνση της Συμμαχίας, β. Συνέχιση του πολέμου κατά των Περσών, γ. Φιλικές σχέσεις με τη Σπάρτη

* Μετά τη νίκη εναντίον των Περσών στον ποταμό Ευρυμέδοντα (467 π.Χ.) η Συμμαχία κυριαρχεί στο Αιγαίο.
* Λόγω της αλαζονείας των Αθηναίων, εξεγείρονται πόλεις συμμαχικές και ο Κίμωνας καταπνίγει τις εξεγέρσεις με βία.

**Γ. Η Συμμαχία όργανο της αθηναϊκής επέκτασης**

Καταργείται η αυτονομία των πόλεων.

* Η Συμμαχία μετατρέπεται σε ηγεμονία των Αθηναίων με τις παρακάτω αποφάσεις του Περικλή (454 π.Χ.)

- Μεταφορά του ταμείου της συμμαχίας στην Ακρόπολη, στην Αθήνα.

- Δε συνέρχεται πια το συνέδριο.

-Οι αποφάσεις λαμβάνονται μόνο από την Αθήνα.

- Ο φόρος της κάθε πόλης ορίζεται από την Εκκλησία του Δήμου.

* Αθήνα και Πέρσες υπογράφουν την **Καλλίειο** ειρήνη (449 π.Χ.), με την οποία τερματίζονται επίσημα οι Περσικοί πόλεμοι. Όρος: η αναγνώριση από τους Πέρσες της αυτονομίας των Ελληνικών πόλεων.
* Παρά το τέλος των πολέμων, η Συμμαχία δε διαλύεται και οι Αθηναίοι είναι οι μόνοι που ωφελούνται από αυτό.